
O vindecare 
miraculoasă 


Martorul şi-a notat desfășurarea eveni- 
mentelor, cu schițe ajutătoare. Apoi a trezit-o 
pe soția sa, căreia i-a povestit totul. Era foarte 
agitat şi se plimba prin cameră, părând să nu 
mai simtă dureri de picior. Soţia şi-a dat seama 
şi, ridicând cracul pantalonului de pijama, a 
constatat cu surprindere cicatrizarea completă 
a rănii din război și resorbția hematomului 
recent. Discuţia a durat jumătate de ceas, apoi 
cei doi soți s-au culcat. Doctorul X a adormit 
imediat, iar după zece minute a inceptu să vor- 
bească în somn, ceea ce nu i se mai întâmplase 
până atunci. El a relatat din nou cele petrecute 
şi soția lui a avut inspirata idee de a lua notițe. 
Printre cele spuse, până la ora 7 dimineaţa, se 
afla enigmatica frază „Controlul va fi restabilit 
căzând pe scări la 2 noiembrie”. 

Doctorul X s-a trezit pe la orele 14, fără 
să-și amintească nimic din întâmplările nopţii. 
Zadarnic i-a arătat soţia lui notele pe care le 
luase. Dar, în cursul după-amiezii, doctorul a 
căzut pe scări, fără nici un motiv plauzibil, s-a 
lovit la cap și memoria i-a revenit. Șocat de 


toate aceste întâmplări inexplicabile, Doctorul , 


X a început să slăbească, fapt constatat de 
cunoscutul ozenolog Aimé Michel, prieten al 
familiei, la 8 noiembrie. În aceeaşi zi, au 
început să se manifeste crampe şi dureri în 
zona ombilicală, care au persistat şi săptămâna 
următoare. 


Misterul 
triunghiului 
abdominal 


La 17 noiembrie, seara, Doctorul X a simţit 
o mâncărime în jurul buricului, însoțită de o 
pigmentaţie striată. La 18 noiembrie, la prânz, 
această pigmentaţie se prezenta ca un triunghi 
isoscel cu baza de 17 centimetri şi laturile de 
14-15 centimetri. Medicul consultant n-a putut 
să dea nici o explicaţie şi ar fi vrut să informeze 
Academia de Medicină, dar pacientul a refuzat, 
pentru a evita orice fel de publicitate. Aimé 
Michel credea că poate fi vorba despre un 

fenomen psihosomatic, ținând scama că, în 
noaptea de 14 spre 15 noiembrie, Doctorul X 
îşi retrăise observația în vis, o figură triunghiu- 
lară fiind asociată obiectului. Numai că acelaşi 
triunghi apăruse şi pe abdomenul fiului său, în 
același loc. 

În seara de 1 noiembrie 1969, prima aniver- 
sare a acestui caz straniu, Aimé Michel și soția 
sa se aflau, ca invitaţi, în casa Doctorului X. 
Glumind, Michel l-a întrebat dacă nu are de 
arătat o figură geometrică specială. Gazda i-a 
răspuns că nu a rămas nici o urmă şi a început 
să cânte la pian. Deodată, scoțând o exclama- 
ţie, s-a ridicat de pe taburet, şi-a descheiat 
cămașa şi cei de față au văzut că semnul 
reapăruse. Dimineaţa, au aflat de la bunica la 
care trimiseseră copilul de câteva zile că aces- 
tuia îi apăruse o iritație triunghiulară în jurul 
buricului. 

Timp de trei ani, triunghiul a continuat să se 
arate, cam la fiecare trei săptămâni, rămânând 
vizibil o zi sau două și dispărând, apoi, fără să 


"unei vene, hemoragia provocând o inflamație 

lase vreo urmă. Cam o jumătate de zi mai 
târziu, el apărea şi pe abdomenul copilului, 
care suferea de insomnii și povestea 
învăţătoarei că, mai târziu, va călători cu 
maşina roşie care făcea zgomot în văzduh şi 
lansa fulgere - cu toate că părinții săi nu-i 
împărtăşiseră cele întâmplate la 1-2 noiembrie 
1968. 


Fenomene 
paranormale 


Cei doi au asistat și la alte fenomene inex- 
plicabile: obiecte care se deplasau singure, cea- 
suri care se opreau şi porneau din nou, după 
trei ore, o pană de curent produsă cu toate că 
siguranţele erau intacte. Electricienii chemaţi 
să verifice instalația au debranșat instalaţia - 
iar lumina s-a aprins brusc. Responsabilul 
echipei i-a spus Doctorului X: „Ar trebui să vă 
mutaţi, pentru că asta e vrăjitorie!” Din feri- 
cire, după o vreme, anomaliile au încetat. 

Ce se poate spune despre acest caz, care se 
numără printre cele mai stranii și mai atent 
cercetate din întreaga istorie a fenomenului 
OZN? Şi trebuie să adaug că, sub hipnoza pro- 
fundă, Doctorul X a relatat de trei ori aidoma 
întâmplarea trăită de el la 1-2 noiembrie!... 

Voi reluă raționamentele lui Aimé Michel, în 
legătură cu aspectele cele mai semnificative: 

a. Vindecarea definitivă a hemiparezei. 
Sunt cunoscute cazuri de hemipareza isterică 
şi paralalitică, dar această ipoteză nu poate fi 
luată în consideraţie. Medicii militari care l-au 
îngrijit pe Doctorul X, după explozia minei, au 
pus diagnosticul „hematom în regiunea occipi- 
tală, cu posibilă fractură”. 

b. Vindecarea rapidă a rănii recente. 
Ţinând seama de caracteristici - secționarea 


puternică - opinia medicilor consultați a fost 
că vindecarea ar putea fi doar de natură para- 
psihologică. 

c. Apariţia triunghiului abdominal. 
Stigmatul psihic este o realitate dovedită 
experimental, dar ea nu poate fi invocată în 
ceea ce-l priveşte pe copilul de 14 luni, care nu 
putea avea nici ideea, nici forța de concentrare 
necesare pentru a face să se ivească o formă 
geometrică în jurul buricului său. Apariţia tri- 
unghiurilor la tată și fiu ar putea fi doar de 
natură parapsihologică. 

Am ajuns, aşadar, la momentul în care! 
ozeonologia s-a întâlnit cu paranormalul. Și vă 
asigur că astfel de întâmplări vor mai avea loc 
în paginile revistei noastre. 

când protagonistul, un important personaj 
dintr-un oraș din sud-estul Franţei, care a dorit 
să-și păstreze anonimatul, a fost trezit de 
strigătele fiului său, în vârstă de 14 luni. Fără 
să aprindă lumina, doctorul s-a îndreptat spre 
camera copilului, remarcând că scurte ful- 
gerări brăzdau întunericul. În picioare, în 
pătuţul său, copilul arăta cu degetul spre fe- 
reastră. Doctorul şi-a dat seama, atunci, că o 
lumină  intermitentă era filtrată prin 
interstițiile jaluzelelor. 


LUMINI 
MISTERIOASE 


Înainte de a continua, trebuie să spun că 
Doctorul X, născut în 1930, fusese atins de 
explozia unei mine la 18 mai 1958, în timpul 
războiului din Algeria, rămânând cu o hemi- 
pareză dreaptă, care-i dădea dureri când stătea 
în poziţie verticală; îi era, de asemenea, greu 
să se sprijine în piciorul drept, iar mâna 
dreaptă i se deformase, obligându-l să renunțe, 
aproape, la pian. Pe deasupra, la 29 octombrie 
1968, în vreme ce tăia lemne, se rănise la 
picior şi-avea încă dureri. Vrând să se culce 
iar, cât mai repede, n-a dat atenție luminii și a 
pregătit biberonul, pentru a-și linişti fiul. 
Auzind cum vântul face să se trântească un 
oblon, s-a dus să-l închidă, după ce copilul a 
adormit. Oblonul era într-o cameră de la 
etaj, de unde Doctorul X a văzut câmpul 
din jurul casei sale luminat de fulgerări 
foarte puternice, a căror sursă n-a putut 
s-o localizeze. A coborât, a trecut prin 
fața bucătăriei, observând că era 3,55 şi a 
ieșit pe terasă. 

În văzduh, spre dreapta, se aflau două 
obiecte similare, foarte luminoase, unul 
părând ceva mai mic şi situat ceva mai 
sus decât celălalt. Fiecare obiect era 
alcătuit din două părți suprapuse și 
simetrice. Partea superioară avea o 
culoare alb-argintie, cea inferioară - 
roșietică. Forma generală era aceea a 
unui disc văzut pe muchie. Se distingeau 
şi câte două antene, una verticală, destul 
de groasă la bază şi una orizontală, mult 


mai subțire. Din centrul obiectelor porneau 
raze luminoase cilindrice și verticale, alburii, 
străbătând ceața uşoară care se ridica din vale. 
Erau emise și fulgerări ciclice, unele mani- 
festându-se ca o punte între obiecte. Nu se 
auzea nici un zgomot. 


OZN-urile 


FUZIONEAZĂ 


La începutul observaţiei, obiectele efectuau 
o mișcare lentă de translație și de apropiere 
prin stânga. Apoi, s-au rotit în jurul axei, în 
timp ce antenele orizontale proiectau fulgere. 
În clipa aceea, sursele fasciculelor luminoase 
au devenit vizibile, îngăduindu-i observarea 
suprafețelor inferioare, care aveau forma unor 
mari protuberanțe roşii, fără nici o 
deschizătură. 

Continuându-și mişcarea, obiectele s-au 
apropiat mult de martor. În acelaşi timp, dis- 
tanţa dintre ele s-a micşorat simțitor, antenele 
orizontale fiind gata să se atingă. Peste câteva 
clipe, s-a stabilit contactul, orice activitate 
luminoasă a încetat și s-a produs o 
întrepătrundere în urma căreia a rămas un sin- 
gur obiect. Acesta s-a îndreptat spre martor, 
luminând casa cu un fascicul, apoi s-a oprit. 
Fasciculul staționar lumina o suprafață circu- 
lară a cărei limită superioară era marcată de 
vârful acoperișului casei vecine. 

Partea vizibilă a obiectului era împărțită în 
secțiuni, unele dintre ele fiind traversate, de 
sus în jos, de o linie orizontală întunecată, pe 
care Doctorul X a comparat-o cu linia para- 

zitară vizibilă în timpul reglării unui televizor. 
Când o linie dispărea jos, o alta apărea sus. 
Acest joc a durat o perioadă nedeterminată, 
martorul fiind fascinat de mișcarea liniilor. 


INEXPLICABILA 


DEMATERIA- 
LIZARE 


După destul de multă vreme, fasciculul 
luminos, până atunci imobil, s-a deplasat încet 
în direcția martorului, luminând partea de sus 
a stâlpilor telefonici. Se pare că, simultan, s-a 
produs o basculare a obiectului în jurul axei 
corespunzând celor două antene orizontale. 
Această basculare s-a accentuat brusc şi 
Doctorul X a primit fasciculul în plină față. El 
a observat că partea inferioară era circulară şi 
secționată în formă de stea, auzind totodată 
primul zgomot, un fel de “bang”. În aceeaşi 
clipă, obiectul s-a dematerializat, lăsând să 
subziste doar o formă alburie vaporoasă, risi- 
pită de vânt. În momentul dematerializării, din 
centrul obiectului a țâşnit un fel de fir lumi- 
nos, alb şi rectiliniu, care s-a înălțat vertical. 
Foarte sus, el s-a prefăcut într-un punct care a 
explodat cu zgomotul unui foc de artificii. 
Valea s-a cufundat iar în întuneric, iar mar- 
torul, cuprins de un tremur nervos, a reintrat în 
casă, constatând că era ora 4,05. Totul durase 
doar zece minute. 


- Va urma - 


